Unionen kan beslutte at samarbejde med tredjelande for at fremme projekter af gensidig interesse og sikre nettenes interoperabilitet.

Medlemsstaterne samordner indbyrdes i kontakt med Kommissionen den politik, der føres på nationalt plan, og som kan få væsentlig indflydelse på gennemførelsen af målene i artikel 170. Kommissionen kan i snævert samarbejde med medlemsstaterne tage ethvert egnet initiativ for at fremme denne samordning.

skal Unionen iværksætte enhver form for aktion, som måtte være nødvendig for at sikre nettenes interoperabilitet, navnlig inden for harmonisering af tekniske standarder

skal Unionen opstille et sæt retningslinjer omfattende mål og prioriteter samt hovedlinjerne i de aktioner, der påtænkes gennemført for transeuropæiske net; i disse retningslinjer fastlægges projekter af fælles interesse

Inden for rammerne af et åbent og konkurrencepræget markedssystem tager Unionens indsats sigte på at fremme de nationale nets indbyrdes sammenkobling og interoperabilitet samt adgangen til disse net. I denne indsats tilgodeses især nødvendigheden af at skabe forbindelse mellem på den ene side øområder, indlandsområder og randområder og på den anden side Unionens centrale områder.

For at bidrage til virkeliggørelsen af målene i artikel 26 og 174 og give unionsborgerne, de erhvervsdrivende og de regionale og lokale administrative enheder mulighed for fuldt ud at udnytte de fordele, som etableringen af et område uden indre grænser medfører, bidrager Unionen til oprettelse og udvikling af transeuropæiske net påtransport-, telekommunikations- og energiinfrastrukturområdet.

Organet er ansvarligt for at forvalte den tekniske og finansielle gennemførelse af Kommissionens TEN-T-program. Dets rolle er at forbedre effektiviteten af gennemførelsen af TEN-T med lavere omkostninger, at styrke forbindelsen mellem TEN-T og fagfolk, at mobilisere fremragende ekspertise og gøre det lettere at rekruttere specialiseret personale, at sikre, at finansieringsbidragene koordineres bedre med andre EU-instrumenter, at gøre det muligt at forenkle gennemførelsen af TEN-T-programmet og gøre det mere fleksibelt, at gøre Unionens indsats for det transeuropæiske transportnet mere synlig og generelt at tilføre merværdi til forvaltningen af TEN-T-programmet.

GD MOVE, som organet hører under, er fortsat ansvarligt for hele beslutningstagningen og de institutionelle opgaver, der er forbundet med TEN-T.

at yde teknisk bistand til projektledere og den finansielle institution, der er ansvarlig for at forvalte lånegarantiinstrumentet for TEN-T-projekterne

at indsamle, analysere og forelægge Kommissionen alle de af denne krævede oplysninger, der er nødvendige for forvaltningen og planlægningen af TEN-T

at sikre den tekniske og finansielle forvaltning af projekter og begivenheder, der samfinansieres over TEN-T-budgettet

Organets aktiviteter overvåges af en styrelseskomité, der på nuværende tidspunkt består af fem medlemmer og en observatør. Medlemmerne af styrelseskomitéen udpeges for to år. Styrelseskomitéen mødes i princippet fire gange om året. Nogle foranstaltninger eller beslutninger kræver komitéens godkendelse, inden de kan gennemføres. Det gælder f.eks. administrationsbudgettet, stillingsfortegnelsen, arbejdsprogrammet, den årlige aktivitetsrapport, det foreløbige regnskab over alle indtægter og udgifter, den eksterne evalueringsrapport, vedtagelsen af adskillige særlige regler og foranstaltninger mv. Styringskomitéen holdes underrettet om en række andre aktioner. I særlige hastetilfælde træffes der afgørelse ved skriftlig procedure.

Organet opstillede fem specifikke mål for 2009. Det første og mest basale mål var at videreudvikle foranstaltninger til at forøge produktiviteten og forbedre forvaltningen af TEN-T-programmet og -projekterne. Det andet gik ud på at tilrettelægge og forvalte alle forslagsindkaldelserne i 2009, inklusive planen til genopretning af den europæiske økonomi, effektivt. Det tredje vedrørte opfølgning på og vellykket gennemførelse af projekter udvalgt efter forslagsindkaldelserne i 2007 og 2008. Det fjerde vedrørte en stærkere fokusering på oplysninger og meddelelser om projekter til alle interessenter til fremme af og støtte for TEN-T-programmet. Det femte og sidste specifikke mål var at etablere og konsolidere organet i dets endelige operative form.

Desuden blev en række aktioner fra arbejdsprogrammet for 2008 overført til 2009: behandlingen af gamle betalingsanmodninger, som GD MOVE havde modtaget, før organet blev selvstændigt, oprettelsen af organets netsted og den styrkede synliggørelse af TEN-T-programmet, oprettelsen af organets personaleudvalg og den endelige udformning af gennemførelsesbestemmelserne for forvaltningen af forvaltningsorganets personale, udviklingen af det geografiske informationssystem, statistiske værktøjer og innovative finansieringsmetoder.

Organet udførte også supplerende opgaver: personalet bistod GD MOVE med at afslutte projektudvælgelsen efter indkaldelserne i 2009 med henblik på vedtagelsen af EERP-afgørelserne og ved at udarbejde arbejdsprogrammerne for indkaldelserne i 2010 under det flerårige program og det årlige program for lånegarantiinstrumentet og Den Europæiske 2020-fond for Energi, Klimaændringer og Infrastruktur. Organet bidrog til fastlæggelsen af metodologien til »2010 MAP project portfolio review« (gennemgangen af projektporteføljen i det flerårige program for 2010).